CELEX: 62014CN0575
Language: lv
Date: 2014-12-11 00:00:00
Title: Lieta C-575/14 P: Apelācijas sūdzība, ko par Vispārējās tiesas (sestā palāta) 2014. gada 2. oktobra spriedumu lietā T-340/07 RENV Evropaïki Dynamiki – Proigmena Systimata Tilepikoinonion Pliroforikis kai Tilematikis AE /Eiropas Komisija 2014. gada 11. decembrī iesniedza Evropaïki Dynamiki – Proigmena Systimata Tilepikoinonion Pliroforikis kai Tilematikis AE

23.2.2015   
            
            
               LV
            
            
               Eiropas Savienības Oficiālais Vēstnesis
            
            
               C 65/25
            
         Apelācijas sūdzība, ko par Vispārējās tiesas (sestā palāta) 2014. gada 2. oktobra spriedumu lietā T-340/07 RENV Evropaïki Dynamiki – Proigmena Systimata Tilepikoinonion Pliroforikis kai Tilematikis AE/Eiropas Komisija 2014. gada 11. decembrī iesniedza Evropaïki Dynamiki – Proigmena Systimata Tilepikoinonion Pliroforikis kai Tilematikis AE
   
   (Lieta C-575/14 P)
   (2015/C 065/35)
   Tiesvedības valoda – angļu
   
      Lietas dalībnieki
   
   
      Apelācijas sūdzības iesniedzējs: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (pārstāvji – M. Sfyri, I. Ampazis, Δικηγόροι)
   
      Otra lietas dalībniece: Eiropas Komisija
   
      Apelācijas sūdzības iesniedzēja prasījumi:
   
   
               —
            
            
               atcelt pārsūdzēto Vispārējās tiesas spriedumu;
            
         
               —
            
            
               piespriest Komisijai atlīdzināt kaitējumu, kas apelācijas sūdzības iesniedzējam nodarīts tādēļ, ka Komisija nav izpildījusi savus līgumiskos pienākumus saistībā ar līguma EDC-53007 EEBO/27873 par projektu “e-Content Exposure and Business Opportunities” izpildi. Konkrētāk, piespriest Komisijai samaksāt summu EUR 1 72  588,62 apmērā, kas atbilst visiem apelācijas sūdzības iesniedzējam radītajiem izdevumiem saistībā ar darbu, ko apelācijas sūdzības iesniedzējs bija uzsācis pirms līguma darbības beigām 2003. gada 16. maijā un ko apelācijas sūdzības iesniedzējs bija veicis atbilstoši savām līgumsaistīsbām. Pakārtoti, ja Tiesa uzskatītu, ka apelācijas sūdzības iesniedzējam bija jāizbeidz jebkādi darbi no 2003. gada 16. maija, piespriest Komisijai samaksāt vismaz summu EUR 1 27  076,48 apmērā, kas atbilst visiem izdevumiem, kas līdz šim datumam apelācijas sūdzības iesniedzējam radušies vai ko tas uzņēmies likumīgi un stingrā saskaņā ar sava līguma noteikumiem;
            
         
               —
            
            
               piespriest Komisijai samaksāt apelācijas sūdzības iesniedzējam viņa juridiskos un citus izdevumus un samaksas, kas radušās saistība ar prasības celšanu un šīs apelācijas sūdzības iesniegšanu, pat ja šī apelācijas sūdzība tiek noraidīta, kā arī šīs apelācijas tiesāšanās izdevumus, ja šī sūdzība tiek apmierināta.
            
         
      Pamati un galvenie argumenti
   
   Apelācijas sūdzības pamatošanai apelācijas sūdzības iesniedzējs balstās uz to, ka Vispārējā tiesa esot sagrozījusi tai iesniegto pierādījumu skaidro nozīmi, nepareizi interpretējot līguma EDC-53007 EEBO/27873 II pielikumu “Vispārīgie noteikumi”, apšaubot iesniegtā izdevumu pārskata pierādošo spēku, un līdz ar to nepareizi uzskatot, ka apelācijas sūdzības iesniedzēja iesniegtie dokumenti nebija piemēroti un pietiekami, lai pierādītu, ka tajos uzrādītie izdevumi bija faktiski radušies, īstenojot projektu.